ไฟแนนซ์ทูเดย์
โดย...ช.ชดา
14 ต.ค. 2558

โดย...ช.ชดา
..สำนักตรวจสอบทรัพย์สินภาคการเมือง เปิดเผยบัญชีแสดงรายการทรัพย์สินและหนี้สินของรัฐมนตรีในรัฐบาลประยุทธ์ 2 ออกมาแล้ว อภิศักดิ์ ตันติวรวงศ์ รมว.คลัง มีทรัพย์สินมากกว่าหนี้สิน 394,114,426 บาท ส่วน สมคิด จาตุศรีพิทักษ์ รองนายกฯ มีน้อยกว่าอยู่ที่ 146,916,928 บาท
..วิรไท สันติประภพ ผู้ว่าการแบงก์ชาติ ยังซุ่มโป่งทำนโยบายเงียบๆ ยังไม่ได้ออกงานใหญ่สักที แต่ในเร็วๆ นี้ สถิตย์ ลิ่มพงศ์พันธุ์ ประธานกรรมการ ตลาดหลักทรัพย์แห่งประเทศไทย จะทิ้งทวนก่อนครบวาระเตรียมควงผู้บริหารตลาดหลักทรัพย์ฯ เข้าพบผู้ว่าการ หารือหลักการในการซื้อขายหลักทรัพย์และสินค้าโภคภัณฑ์ในรูปของสกุลเงินตราต่างประเทศ คอยเงี่ยหูฟังว่าจะมีความคืบหน้าอะไร &amp;O5532;
ปริมาณการใช้เช็คของไทยลดลงเป็นระยะและต่อจากนี้ไปปริมาณการใช้เช็คไม่สามารถจะบอกความสะพัดหรือความฝืดเคืองของเงินในระบบอีกต่อไป เพราะการพัฒนาระบบการชำระเงินของไทยเข้าสู่มาตรฐานสากลแล้ว ปริมาณการใช้ธนบัตรก็จะลดลง แต่การใช้เงินพลาสติกจะมากขึ้น รวมทั้งการโอนเงินผ่านระบบอิเล็กทรอนิกต่างๆ
เหลืออีก 3 เดือนจะครบเวลาที่แบงก์ชาติกำหนดให้ธนาคารต้องเปลี่ยนบัตรเอทีเอ็มทั้งหมดเป็นบัตรติดชิป เพื่อแก้ไขปัญหาถูกสกิมมิ่ง ถ้าแบงก์ต่างๆ ไม่พร้อม สมาคมธนาคารไทยต้องรวมตัวกันไปหารือกับแบงก์ชาติว่าขัดข้องอย่างไร